open-index/open-wikipedia-markdown huggingface dataset:
Skoryl

**Skoryl** je minerál kryštalizujúci v trigonálnej sústave, chemicky zložitý borokremičitan železa a sodíka – NaFe+3Al6(BO3)3Si6O18(OH)4. Patrí do skupiny turmalínu.

## Charakteristika
Minerály tohto radu vytvárajú hranolovité kryštály, často pozdfžne ryhované, ktoré môžu mať na priereze zaoblený trojuholníkový tvar. Turmalíny sa vyskytujú aj v podobe celistvých a kompaktných agregátov. Turmalínový rad tvorí sedem rozličných odrôd: elbait (viacfarebný), skoryl (čierny), buergerit a dravit (hnedý), rubelit (ružový), verdelit (zelený) a uvit (čierny, hnedý a žltozelený). Kryštály bývajú často na jednom konci ružové a na druhom zelené a môžu dosahovať značnú veľkosť; vryp je bezfarebný. Sú to priehľadné až nepriehľadné minerály so skleným leskom.

## Vznik
Tvoria sa v granitoch, pegmatitoch a niektorých premenených horninách. Vyskytujú sa tu spolu s mnohými ďalšími minerálmi, napr. s berylom, zirkónom, kremeňom a živcom.

## Poznávanie
Turmalíny sú nerozpustné v kyselinách. Tmavšie sfarbené odrody sa tavia ťažšie ako červené a zelené odrody.

## Výskyty na Slovensku
Betliar (pri: Rožňava, Rožňava okres), Dobšiná (pri: Rožňava, Rožňava okres), Hnilčík (pri: Spišská Nová Ves), Hnúšťa-Likier (pri: Tisovec, Rimavská Sobota okres), Mlynky (pri: Dobšiná, Spišská Nová Ves okres), Slovinky (Ostrý vrch, pri: Krompachy, Spišská Nová Ves okres), Ľubietová (pri B.Bystrici).

## Iné projekty
.

## Externé odkazy
* 
* www.mindat.org - skoryl na mineralogickej databáze 

Kategória:Trigonálne minerály
Kategória:Cyklosilikáty
Kategória:Bodová grupa 3m
Kategória:Minerály sodíka
Kategória:Minerály železa
Kategória:Minerály hliníka
Kategória:Minerály bóru
Kategória:Minerály kyslíka
Kategória:Minerály kremíka
Kategória:Minerály vodíka
Kategória:Turmalíny
Kategória:Drahokamy
Titanit

**Titanit** je minerál kryštalizujúci v monoklinickej sústave, chemicky kremičitan titaničito-vápenatý - CaTiSiO5.

## Charakteristika
Titanit vytvára klinovité alebo prizmatické kryštály, ktoré bývajú často zdvojčatené. Vyskytuje sa aj v celistvej forme alebo vytvára lamelárne zrasty. Môže byť hnedý, žltý, zelený, sivý, červený ale aj bezfarebný. Vryp má biely. Je to priehľadný až nepriehľadný minerál s diamantovým až mastným leskom.

## Vznik
Nachádza sa v mnohých vyvretých horninách ako akcesorický minerál.

## Poznávanie
Titanit sa rozpúšťa v kyseline sírovej.

## Výskyty na Slovensku
Čierny Balog (pri: Brezno), Sihla, sedlo Tlstý javor, okres Brezno, dolina Sopotnica, južné svahy Nízkych Tatier pod Prašivou, Hričovské Podhradie (pri: Žilina, Žilina okres).

## Iné projekty

## Externé odkazy
* 
* Titanit na www.mindat.org

Kategória:Monoklinické minerály
Kategória:Nesosilikáty
Kategória:Bodová grupa 2/m
Kategória:Minerály vápnika
Kategória:Minerály titánu
Kategória:Minerály kremíka
Kategória:Minerály kyslíka
Kategória:Polodrahokamy
Tenorit

**Tenorit** je minerál kryštalizujúci v monoklinickej sústave, chemicky oxid meďnatý - CuO.

## Charakteristika
Tenorit sa najčastejšie vyskytuje práškovitý, zemitý, kusový, ako výplne puklín. Je to čierny alebo sivočierny minerál. Vryp tenoritu je tiež čierny. Je to nepriehľadný minerál s kovovým leskom.

## Vznik
Vzniká na ložiskách minerálov medi ako sekundárny minerál, často s chryzokolom, malachitom, olivenitom a inými.

## Výskyty na Slovensku
Špania Dolina, Piesky, Richtárová (Starohorské vrchy), Novoveská Huta (okres Spišská Nová Ves).

## Iné projekty

## Externé odkazy
* 
* Tenorit na mindat.org

Kategória:Monoklinické minerály
Kategória:Oxidy a hydroxidy
Kategória:Bodová grupa 2/m
Kategória:Minerály medi
Kategória:Minerály kyslíka
Kategória:Eponymické termíny v geovedách
Tetradymit

**Tetradymit** je minerál zo skupiny tetradymitu, kryštalizujúci v trigonálnej sústave, chemicky sulfid-telurid bizmutitý – Bi2Te2S. Je to slovenský typový minerál z lokality Župkov v pohorí Vtáčnik, severozápadne od Žarnovice. Ako prvý ho objavil a analyzoval už v roku 1831 Alojz Wehrle (1791 – 1835), profesor katedry chémie, mineralógie a hutníctva na Banskej akadémii v Banskej Štiavnici, pričom ho nazval *prismatischer Wismuthglanz* (prizmatický bizmutový lesk). V tom istom období (1831) ho opísal aj rakúsky geológ a mineralóg Wilhelm Haidinger (1795 – 1871) a, vzhľadom na charakteristicky štvorčatne zrastené kryštály,  pomenoval *romboedrischer Bismuthglanz*, alebo tetradymit podľa gréckeho slova *tetradymos* (štvornásobný). V tom období išlo o tretí nález tetradymitu v Uhorsku a z dobových nálezov sa tetradymit zo Župkova vyskytoval v chemicky najčistejšej forme. Koncom 19. stor. tu robil rozsiahlejší výskum G. Liszskay, ktorý však našiel iba zavalenú štôlničku a v jej okolí niekoľko kryštálov tetradymitu. 

## Charakteristika a výskyt
Tetradymit sa vyskytuje v bielej mase rozloženého propylitizovaného andezitu, v propylitizovaných tufoch, aj v andezitových konglomerátoch v ílovej výplni puklín odkiaľ sú často vyplavované. Vytvára romboedrické, alebo tabuľkovité, štvorčatne zrastené kryštály, ktoré majú vzhľad málo deformovaného štvorstenu. Jeho farba je oceľovosivá, s nábehovými farbami do žltkasta, až do čierna. Veľkosť kryštálov je približne do 3 mm s horizontálnym rýhovaním na povrchu. Je to nepriehľadný minerál s kovovým leskom. Tento minerál je veľmi krehký a vyznačuje sa silnou fluorescenciou.

Na Slovensku sa vyskytuje u Župkova a Vtáčniku. 

## Vznik
Lokalita Župkov patrí do novobansko-kľakovského rajónu s uplatnením Bi a Te mineralizácie. Jej zdroj a genéza neboli dostatočne vyriešené, ale predpokladá sa vznik zo solfatár. Zvyčajne sa vyskytuje ako sprievodný minerál na hydrotemálnych ložiskách zlata.

= Referencie=

## Iné projekty
.

## Externé odkazy
* 
* https://www.mindat.org/min-3921.html – tetradymit na mineralogickej databáze

Kategória:Minerály s typovou lokalitou na Slovensku
Kategória:Minerály opísané zo SlovenskaKategória:Trigonálne minerály
Kategória:Sulfidy a sulfosoli
Kategória:Bodová grupa -32/m
Kategória:Minerály bizmutu
Kategória:Minerály telúru
Kategória:Minerály síry
Drahokam

**Drahokam** je minerál, alebo minerálna odroda, ktorý je cenený pre svoje výnimočné estetické vlastnosti a používaný na ozdobné účely. (V širšom zmysle je drahokam to isté, čo drahý kameň.)

Povinné vlastnosti drahokamu sú:
* nádherný lesk a farba
* čistosť
* stálosť
* mechanická odolnosť
* zriedkavosť v prírode

## Cena
Ich cena závisí najmä od kvality, veľkosti (udávanej v metrických karátoch) a zriedkavosti, ale aj od existencie umelých konkurenčných produktov (rubín, zafír) a od módy. Cena rastie s veľkosťou. Cudzorodé primiešaniny či uzavreniny (vrátane trhliniek a iných porušení) cenu veľmi znižujú.

[thumb|right|300px|Vybrúsené [diamanty - brilianty.]]
## Hlavné druhy
* diamant (bezfarebný alebo žltkastý; JAR, stredná Afrika, Sibír , Brazília)
* smaragd (zelený; Rusko, Kolumbia, Egypt)
* rubín (červený; Mjanmarsko, Srí Lanka)
* zafír (modrý; Mjanmarsko, Srí Lanka)
* drahý opál (pestrofarebný; Mexiko, Austrália, Slovensko)

## Vznik a výskyt
Buď sa ťažia v sekundárnych náleziskách (riečne a morské náplavy alebo púštne piesky) alebo sa získavajú z materskej horniny.

Získané kamene sa upravujú brúsením a leštením: nepriehľadné druhy na oblé tvary, priehľadné druhy na tvary s veľkým počtom faziet (rovných plôšiek).

## Pozri aj
* polodrahokam

## Iné projekty
Polodrahokam

**Polodrahokam** je minerál, ktorý nespĺňa niekoľko (aspoň jednu) z podmienok drahokamov.  Je ich pomerne veľa. Ich cena preto závisí pomerne veľa od farby a módy.

## Hlavné druhy
*Kremeň (rôzne farby; celý svet)
*Granát (červený a zelený; USA, Rusko, JAR, Česko)
*Tyrkys (modrý; USA, Irán, Egypt, Rusko)
*Topás (žltý; Srí Lanka, Brazília)
*Nefrit (zelený a biely; Mjanmarsko)
*Turmalín (ružový, zelený a čierny; Rusko, USA, Madagaskar)
*Zirkón (červený, oranžový; Srí Lanka, Thajsko)

## Pozri aj
* drahokam
* drahý kameň
Striebro (minerál)

**Striebro** je minerál kryštalizujúci v kubickej sústave, chemicky skoro čisté striebro - Ag.

## Charakteristika
Kryštály striebra v tvare kociek sa vyskytujú veľmi zriedkavo. Vyskytuje sa v podobe vlákien, stromčekovitých útvarov a drôtikov. Niekedy býva celistvé. Farba striebra je striebrobiela, na vzduchu však černie, vryp je takisto striebrobiely. Striebro je nepriehľadné a má kovový lesk.

## Vznik
Vzniká na rudných žilách a v oxidačných zónach rudných ložísk (tzv. cementačné striebro, vyzrážané z rozložených strieborných minerálov ako stephanit, polybázit atď.). Spolu so zlatom tvorí striebro prirodzenú zliatinu, zvanú elektrum.

## Poznávanie
Je rozpustné v kyseline dusičnej a je taviteľné. Je vynikajúcim vodičom elektrického prúdu a tepla.

## Výskyty na Slovensku
V minulosti najmä v Hodruši-Hámroch a v Banskej Štiavnici (Štiavnické vrchy).

## Iné projekty

## Externé odkazy
* Striebro na www.mindat.org

Kategória:Kubické minerály
Kategória:Prvky
Kategória:Bodová grupa -43m
Kategória:Minerály striebra
Kategória:Strieborné rudy
Torbernit

**Torbernit** je minerál kryštalizujúci v tetragonálnej sústave, chemicky hydratovaný fosforečnan medi a uranylu – Cu(UO2)2(PO4)2·8−12H2O.

Minerál je pomenovaný na počesť švédskeho mineralóga Torberna Bergmana.

## Charakteristika
Tento minerál vytvára najčastejšie lupenité alebo práškovité agregáty, niekedy sa vyskytuje zemitý. Farba torbernitu je zelená, vryp má svetlozelenú farbu. Je to priesvitný minerál s perleťovým leskom.

## Vznik
Vyskytuje sa ako druhotný uránový minerál, na Slovensku sa chudobné nálezy uvádzajú z pieskovcov a zlepencov v okolí Novoveskej Huty, z Nízkych Tatier (Vikartovský chrbát), drobné výskyty v Slovenskom rudohorí.

## Poznávanie
Je veľmi krehký, vyznačuje sa silnou fluorescenciou.

## Výskyty na Slovensku
Kálnica (pri: Nové Mesto nad Váhom, Trenčín okres), Novoveská Huta (pri: Spišská Nová Ves), Východná (Liptovský Mikuláš okres), Vikartovský chrbát (pri Poprade), Brezno

## Iné projekty

## Externé odkazy
* 
* Torbernit na www.mindat.org

Kategória:Tetragonálne minerály
Kategória:Fosfáty, arzenáty a vanadáty
Kategória:Bodová grupa 4/mmm
Kategória:Minerály medi
Kategória:Minerály uránu
Kategória:Minerály kyslíka
Kategória:Minerály fosforu
Kategória:Minerály vodíka
Kategória:Eponymické termíny v geovedách
Tremolit

**Tremolit** je minerál kryštalizujúci v monoklinickej sústave, chemicky kremičitan vápnika, železa a horčíka Ca2(Mg,Fe2+)5Si8O22(OH)2. Patrí do skupiny amfibolu.

## Charakteristika
Tento minerál sa vyskytuje vo forme dlhých steblovitých kryštálov, ktoré bývajú niekedy zdvojčatené. Často vytvára aj stĺpcovité, vláknité a ihlicovité agregáty, prípadne má celistvý alebo zrnitý habitus. Býva bezfarebný, biely, sivý, zelený, ružový alebo hnedý; vryp má biely. Tremolit je priehľadný až priesvitný a vyznačuje sa skleným leskom. Patrí do jedného radu s aktinolitom.

## Vznik
Vzniká v kontaktne premenených dolomitoch a serpentinitoch.

## Poznávanie
Tremolit je nerozpustný v kyselinách.

## Výskyty na Slovensku
Kremnica (pri Žiari nad Hronom), Žiar nad Hronom, Banská Štiavnica, Breznička.

## Iné projekty

## Externé odkazy
* 
* Tremolit na www.mindat.org

Kategória:Monoklinické minerály
Kategória:Inosilikáty
Kategória:Bodová grupa 2/m
Kategória:Minerály vápnika
Kategória:Minerály horčíka
Kategória:Minerály železa
Kategória:Minerály kremíka
Kategória:Minerály kyslíka
Kategória:Minerály vodíka
Kategória:Amfiboly
Tetraedrit

**Tetraedrit** je minerál kryštalizujúci v kubickej sústave, chemicky komplexný sulfid medi, zinku, striebra a železa - (Cu,Fe,Ag,Zn)12Sb4S13.

## Charakteristika
Tento minerál vytvára tetraedrické kryštály, z čoho je odvodený aj jeho názov. Kryštály bývajú často zdvojčatené a ich plochy majú tvar trojuholníka. Tetraedrit sa často vyskytuje aj v podobe kompaktnej masy alebo môže mať zrnitý či celistvý habitus. Jeho farba je sivá až čierna a farba vrypu sa mení od čiernej po hnedú. Je nepriehľadný a má kovový lesk.

## Vznik
Vyskytuje sa na hydrotermálnych žilách spolu so sírnikmi, uhličitanmi, kremeňom a baritom.

## Poznávanie
Tetraedrit sa rozpúšťa v kyseline dusičnej.

## Výskyty na Slovensku
Banská Štiavnica, Dobšiná, Dúbrava, Gelnica, Medzev (Fichtenhubel), Rudňany, Slovinky (Ostrý vrch)Helcmanovce

, Smolník, Špania Dolina, Vaľkovňa (ložisko Lívius-Samuel), Vlachovo, Žakarovce

## Iné projekty

## Externé odkazy
* Tetraedrit na www.mindat.org

Kategória:Kubické minerály
Kategória:Sulfidy a sulfosoli
Kategória:Bodová grupa -43m
Kategória:Minerály medi
Kategória:Minerály železa
Kategória:Minerály striebra
Kategória:Minerály zinku
Kategória:Minerály antimónu
Kategória:Minerály síry
Kategória:Medené rudy
Kategória:Strieborné rudy
Kategória:Polymetalické rudy
Tirolit

**Tirolit** je minerál kryštalizujúci v rombickej sústave, chemicky zložitý, hydratovaný  arzeničnan-uhličitan meďnato-vápenatý - CaCu5(AsO4)2(CO3)(OH)4·6H2O.

## Charakteristika
Tirolit vytvárakrátke prizmatické kryštáliky a zhluky s vejárovitým usporiadaním. Je to zelený, modravozelený minerál s perleťovým leskom. Vryp tirolitu je svetlozelený.

## Vznik
Vzniká na hydrotermálnych ložiskách sírnikov medi rozkladom ako druhotný minerál. U nás je pomerne vzácny.

## Poznávanie
Je charakteristický svojím perleťovým leskom a nižšou tvrdosťou, v kyseline chlorovodíkovej sa rozpúšťa.

## Výskyty na Slovensku
Ľubietová (Podlipa, Svätodušná, pri Banská Bystrica), Novoveská Huta (pri Spišská Nová Ves), Poniky (Drienok ložisko, Farbiště ložisko, pri Banská Bystrica), Špania Dolina (pri Banská Bystrica).

## Iné projekty

## Externé odkazy
* 
* Tirolit na mindat.org

Kategória:Rombické minerály
Kategória:Fosfáty, arzenáty a vanadáty
Kategória:Bodová grupa mmm
Kategória:Minerály vápnika
Kategória:Minerály medi
Kategória:Minerály arzénu
Kategória:Minerály kyslíka
Kategória:Minerály uhlíka
Kategória:Minerály vodíka
Tridymit

**Tridymit** je minerál, kryštalizujúci v triklinickej sústave s paramorfózami hexagonálnej, alebo rombickej sústavy, chemicky oxid kremičitý - SiO2.

## Charakteristika
Tridymit vytvára tenkotabuľkovité kryštáliky veľké do niekoľkých mm, často vytvára dvojčatá a trojčatá. Je to bezfarebný alebo biely, sivastý až žltkastý minerál. Lesk tridymitu je sklený, perleťový, niekedy matný.

## Vznik
Vzniká v dutinách trachytov, porfyritov, andezitov a ryolitov. Je pomerne zriedkavý.

## Poznávanie
Charakteristický je vysokou tvrdosťou a typickým dvojčatným alebo trojčatným usporiadaním kryštálov. Je nerozpustný v kyseline chlorovodíkovej.

## Výskyty na Slovensku
Vranov (Slanské vrchy), Stará Kremnička (pri Žiari nad Hronom), Bralce, Hliník nad Hronom (pri Žiari nad Hronom), v ryolitoch v okolí Žiaru nad Hronom.

## Iné projekty

## Externé odkazy
* 
* Tridymit na www.mindat.org

Kategória:Triklinické minerály
Kategória:Oxidy a hydroxidy
Kategória:Bodová grupa 1
Kategória:Minerály kremíka
Kategória:Minerály kyslíka
Valentinit

**Valentinit** je minerál kryštalizujúci v rombickej sústave, chemicky oxid antimonitý – Sb2O3.

## Charakteristika
Valentinit sa vyskytuje väčšimou v podobe bielych, sivých, žltkastých kryštálov, ktoré sú sformované do vejárovitých útvarov. Inokedy býva práškovitý, zemitý, môže vytvárať povlaky. Je to priesvitný minerál s bielym vrypom a typickým perleťovým leskom.

## Vznik
Vzniká na ložiskách antimonitu ako druhotný minerál.

## Poznávanie
Je typický perleťovo lesklými vejárikovitými agregátmi, vyskytuje sa často spolu s antimonitom.

## Výskyty na Slovensku
* Červenica (Dubník, pri Prešove)
* Dúbrava (pri Liptovský Mikuláš)
* Jasenie (pri Brezno, Banská Bystrica okres)
* Mýto pod Ďumbierom (pri Brezno)
* Magurka (pri Ružomberok, Nízke Tatry)
* Pernek (pri Pezinok)
* Pezinok (pri Bratislava)
* Poproč (pri Moldava nad Bodvou)
* Rožňava (Rožňava okres)
* Zlatá Baňa (Prešov okres)
* Zlatá Idka (Košice okres)

## Iné projekty

## Externé odkazy
* 
* Valentinit na www.mindat.org

Kategória:Rombické minerály
Kategória:Oxidy a hydroxidy
Kategória:Bodová grupa mmm
Kategória:Minerály antimónu
Kategória:Minerály kyslíka
Kategória:Antimónové rudy
Kategória:Eponymické termíny v geovedách
Variscit

**Variscit** je minerál kryštalizujúci v rombickej sústave, chemicky hydratovaný fosforečnan hlinitý - AlPO4·2H2O.

## Charakteristika
Variscit vytvára pseudooktaédrické kryštály, no stáva sa to veľmi zriedkavo. Väčšinou sa vyskytuje celistvý alebo v podobe konkrécií, povlakov, prípadne tvorí výplne žiliek. Má zelenú farbu. Je to priehľadný až priesvitný minerál so skleným, voskovým alebo matným leskom.

## Vznik
Tvorí sa tam, kde voda obohatená fosforečnanmi pôsobí na horniny obsahujúce hliník.

## Poznávanie
Variscit sa rozpúšťa iba vtedy, keď sa pred vložením do kyseliny zohreje. Je netaviteľný.

## Výskyty na Slovensku
* Sirk

## Iné projekty

## Externé odkazy
* 
* Variscit na www.mindat.org

Kategória:Rombické minerály
Kategória:Fosfáty, arzenáty a vanadáty
Kategória:Bodová grupa mmm
Kategória:Minerály hliníka
Kategória:Minerály fosforu
Kategória:Minerály kyslíka
Kategória:Minerály vodíka
Verdelit

[thumb|right|250px|Verdelit v [Kremeň|kremeni.]]
**Verdelit** (alebo **emeraldit**) je odroda elbaitu zelenej farby.

Vyskytuje sa v pegmatitoch - západná Morava, Nemecko, Švédsko, Fínsko, Madagaskar, Keňa, USA. Na Slovensku sa našiel spolu s kremeňom v sedle medzi Ostrým Roháčom a Volovcom v Západných Tatrách.

## Iné projekty
 
 
## Externé odkazy
* 
* Verdelit na www.mindat.org

Kategória:Minerálne odrody
Wavellit

**Wavellit** je minerál kryštalizujúci v rombickej sústave, chemicky zásaditý hydroxo/fluoro fosforečnan hlinitý - Al3(PO4)2(OH,F)3·5H2O.

## Charakteristika
Niekedy vytvára miniatúrne prizmatické kryštály. Väčšinou ho však nájdeme v podobe ihlicovitých kryštálov, ktoré sú lúčovite usporiadané do kruhovitých agregátov. Okrem toho môže vytvárať kôrovité povlaky. Býva biely, zelenkastobiely, na povrchu niekedyžltkasohnedý. Vryp má biely. Je to priehľadný alebo priesvitný minerál so skleným alebo perleťovým leskom.

## Vznik
Vzniká ako sekundárny minerál na puklinách a styčných plochách hornín.

## Poznávanie
Rozpustný je vo väčšine kyselín ale netaví sa. V uzatvorenej skúmavke vylučuje pri zahrievaní vodu.

## Výskyty na Slovensku
* Vígľašská Huta (okres Zvolen).

## Pozri aj
* zoznam minerálov

## Iné projekty

## Externé odkazy
* 
* www.mindat.org - wavellit na mineralogickej databáze

Kategória:Rombické minerály
Kategória:Fosfáty, arzenáty a vanadáty
Kategória:Bodová grupa mmm
Kategória:Minerály hliníka
Kategória:Minerály fosforu
Kategória:Minerály kyslíka
Kategória:Minerály vodíka
Kategória:Minerály fluóru
Kategória:Eponymické termíny v geovedách
Zeiringit

[thumb|right|300px|Zeiringit zo [Slovinky|Sloviniek.]]
**Zeiringit** (CaCO3) je zmes aragonitu a aurichalcitu modrastozelenej farby. Vytvára jemnokryštalické masy obličovitého a nátekovitého habitu v puklinách. Môže byť aj kvapľovitý, vláknitý, lúčovitý alebo koralom podobný.

Vzniká na hydrotermálnych medených žilách. Na Slovensku sa vyskytuje v Slovenskom rudohorí v Slovinkách.

## Externé odkazy
* 
* Zeiringit na www.mindat.org

Kategória:Minerálne odrody
Linus Torvalds

**Linus Benedict Torvalds** (* 28. december 1969, Helsinki, Fínsko) je fínsky programátor, ktorý začal vývoj Linuxu, jadra operačného systému a dodnes je správcom hlavnej vetvy vývoja.

Inšpirovaný Minixom (jadro a operačný systém vyvinutý Andrewom Tanenbaumom), cítil potrebu schopného UNIXového operačného systému, ktorý by bolo možné prevádzkovať na jeho domácom PC. Torvalds začal s vývojom pôvodne vo svojom voľnom čase a s vlastným vybavením.

## Spustenie projektu [[Linux]]
V treťom ročníku štúdia na Helsinskej Technickej Univerzite na diskusnom fóre o Minixe uverejnil príspevok , v ktorom o svojom vtedy malom projekte hovoril. Linus Torvalds nahral prvú verziu jadra Linuxu na FTP server, ktorého správcom bol Ari Lemmke. Ari Lemmke dal súboru meno Linux, čo je spojenie slov Linus a Unix.

K vývoju Linuxu sa rýchlo pripojilo mnoho vývojárov a rýchlosť vývoja začala rapídne stúpať.

## Životopis
Patril k švédsky hovoriacej menšine vo Fínsku. Jeho otec bol komunista a študoval rok v Moskve. Jeho manželka Tove Torvaldsová je šesťnásobnou majsterkou Fínska v karate a má s ňou 3 dcéry. Po ukončení štúdia sa Linus Torvalds presťahoval do USA, kde žije dodnes.

## Iné projekty

Kategória:Linux
Kategória:Fínski programátori
Kategória:Programátori USA
Kategória:Fínski ateisti
Kategória:Ateisti USA
Kategória:Fínske osobnosti švédskeho pôvodu
Kategória:Osobnosti USA švédskeho pôvodu
Kategória:Naturalizované osobnosti USA
Kategória:Osobnosti z Helsínk
Organela

**Organela** alebo **bunková organela** je podjednotka bunky, ktorá je špecializovaná na nejakú funkciu a ktorá je spravidla obklopená membránou. Prenesene sa dá povedať, že ide o „orgány“ bunky.

## Delenie
### Organely endomembránovej sústavy
Toto sú organely obklopené membránou.
#### Organely pochádzajúce z endosymbiotických baktérií
* plastidy (napr. chloroplasty)
* mitochondrie

#### Iné
* bunkové jadro a jadierko
* endoplazmatické retikulum
* Golgiho aparát
* centrioly (pozri aj centrozóm)
* lyzozómy
* peroxizóm
* (iné) vezikuly

### Organely v širšom zmysle
* bičík
* ribozóm (spravidla ide o cytosolický riboproteínový komplex, ktorý sa pre svoju veľkosť omylom považuje za organelu)
* cytosól (bunková plazma, tekuté médium bunky)
* nukleozóm (najmenšia „baliaca“ jednotka DNA na chromozómoch)
* cytoskelet (štruktúra z viacerých zložiek s rôznymi funkciami)
* plazmodezma (spojnica dvoch rastlinných buniek)
* deliace vretienko (pri bunkovom delení)

## Iné projekty


Kategória:Bunka
Drahý kameň

**Drahý kameň** môže byť:
*spoločný názov pre drahokamy a polodrahokamy
*spoločný názov pre drahokamy, polodrahokamy a ozdobné kamene

## Referencie
Striebro

**Striebro**, chemická značka *Ag* *(lat. Argentum)* je ušľachtilý kov bielej farby, používaný človekom už od staroveku. Vyznačuje sa najlepšou elektrickou a tepelnou vodivosťou zo všetkých známych kovov. Slúži ako súčasť rôznych zliatin. Je vhodné na použitie v elektronickom priemysle, pri výrobe CD aj DVD nosičov a v šperkárstve. Jeho zlúčeniny sú potrebné pre fotografický priemysel.

## Základné fyzikálno-chemické vlastnosti
Striebro je jeden z prvkov známych už od staroveku. Z bežných kovov má najlepšiu elektrickú a tepelnú vodivosť. Z mechanickej a metalurgickej stránky je veľmi dobre spracovateľné – má dobrú kujnosť a dobre sa odlieva (dobrá zabiehavosť).

Patrí medzi prechodné prvky, ktoré majú valenčné elektróny v d orbitale. V zlúčeninách sa vyskytuje hlavne v oxidačnom čísle AgI. Zlúčeniny striebornatého katiónu (Ag+2) sú nestále a majú silné oxidačné účinky.

Napriek tomu, že striebro patrí medzi drahé kovy, ktoré sa vyznačujú silnou chemickou stabilitou, veľmi dobre reaguje s kyselinou dusičnou hlavne vďaka jej silným oxidačným schopnostiam. Reakcia prebieha podľa rovnice:

: 3 Ag + 4 HNO3 → 3 AgNO3 + NO + 2 H2O

Podobne sa striebro chová i voči koncentrovanej kyseline sírovej, ktorá pôsobí tiež oxidačne. Voči zriedenej H2SO4 je však striebro odolné, podobne ako pri pôsobení ďalších minerálnych kyselín. Za prítomnosti kyslíka sa striebro rozpúšťa aj v roztokoch alkalických kyanidov za vzniku komplexného kyanostrieborného iónu [Ag(CN)2]-.

Na suchom čistom vzduchu je striebro neobmedzene stále. Stačí však aj veľmi nízke množstvo sírovodíka (H2S), aby striebro začalo černieť, pretože na jeho povrchu vzniká vrstva sulfidu strieborného Ag2S.

## Výskyt a výroba
V zemskej kôre sa striebro vyskytuje vzácne. Priemerný obsah činí okolo 0,070,1 mg/kg. V morskej vode je jeho koncentrácia približne 3 mikrogramy na liter. Predpokladá sa, že vo vesmíre pripadá na jeden atóm striebra približne bilión atómov vodíka.

V prírode sa striebro obyčajne vyskytuje v zlúčeninách, prípadne aj ako čistý kov. Skoro vždy je striebro prímesou v rýdzom prírodnom zlate. Z minerálov striebra je najvýznamnejší akantit a jeho vysokoteplotná modifikácia (nad 179 °C) argentit Ag2S.

Ako zdroj pre priemyslové získavanie striebra sú však rudy olova, medi, niklu alebo zinku. Najviac používanou metódou na získavanie rýdzeho striebra je elektrolýza, z halogenidov sa však dá ako rýdze získať aj pyrometalurgicky priamym tavením.

Najväčšími svetovými producentmi sú Mexiko, Kanada, Peru, Austrália a USA.

## Iné projekty


Kategória:Prechodné prvky
Kategória:Kovy
174
Absolútna nula

**Absolútna nula **je označenie termodynamickej teploty, pri ktorej dosiahne entropia systému minimálne hodnoty. Podľa medzinárodnej dohody je definovaná ako 0&nbsp;K na kelvinovej stupnici, resp. −273,15&nbsp;°C alebo −459,67&nbsp;°F.

Podľa tretieho termodynamického zákona nie je možné absolútnu nulu nikdy dosiahnuť, je to teda len teoretická hodnota. Je však možné sa k nej limitne veľmi blízko priblížiť. Laboratórne sa podarilo dosiahnuť teploty v zlomkoch tisíciny kelvinov.

Je to tiež najnižšia teplota, ktorú je možné teoreticky dosiahnuť v makroskopickom systéme. Obvykle sa vyjadruje v kelvinoch, keďže to je počiatok tejto stupnice.

Absolútna teplota objektu vyjadruje, o koľko je daný objekt teplejší ako teleso s teplotou absolútnej nuly. Teplota je potom výsledkom merania tepelnej energie objektu a to sa dosiahne abstraktným vyjadrením kinetickej energie častíc. Absolútna teplota teda meria rozdiel v rýchlosti pohybu častíc v porovnaní so stavom pri absolútnej nule, teda častíc v pokoji. Pri milióntine stupňa nad absolútnou nulou atómy strácajú svoju individualitu a skĺzavajú sa jeden do druhého, vytvárajú jednu kvapôčku veľkosti atómu – Boseho-Einsteinov kondenzát.

Popredným vedeckým pracoviskom v oblasti dosahovania extrémne nízkych teplôt je Ústav experimentálnej fyziky SAV v Košiciach.

## Referencie

Kategória:Termodynamika
Kategória:Kryogenika
Lyzozóm

**Lyzozómy** sú sférické organely s jednoduchou membránou, ktoré vznikajú v Golgiho aparáte a obsahujú enzýmy kyslých hydroláz. Slúžia na odbúravanie endogénneho a exogénneho materiálu v bunkách a bunkových štruktúrach, ktoré stratili funkčnosť. Tento jav sa označuje ako autofágia. Autofágia je normálny fyziologický proces v každej zdravej bunke. V mŕtvych, alebo nevratne poškodených bunkách membrány lyzozómov praskajú a enzýmy rozložia celý obsah bunky.

## Rozdelenie
Lyzozómy sa rozdeľujú do troch kategórií: 
* *Primárne lyzozómy* ešte nemajú vhodný materiál pre lýzu. Obsahujú hydrolázy pripravené na budúce použitie. 
* *Sekundárne lyzozómy* obsahujú hydrolázy spolu s materiálom, ktorý má byť alebo už je čiastočne rozložený (zvyšky bunkových organel a pod.).
* *Reziduálne telieska*, v ktorých väčšinu obsahu tvorí zvyškový materiál, nepodliehajúci ďalšiemu rozkladu. Obsah týchto teliesok je pomocou exocytózy vylučovaný z bunky.

## Referencie
* 

Kategória:Bunka
Ploštica posteľná

**Ploštica posteľná** (iné názvy: zastarano **bzdocha posteľná**, nesprávne alebo zastarano **ploštica domáca**, ľudovo **[[ploštica]]**; zastarano: *štenica* [-bohemizmus], zastarano *ploščica*; ) je známy dočasný parazit teplokrvných stavovcov vrátane človeka patriaci medzi bzdochy.

Ploštica posteľná je hrdzavočervený bezkrídly hmyz veľký 5 – , napáda svoje obete spiace za tmy. Cez deň sa ukrýva v štrbinách nábytku a stien, za obrazmi, garnižami, tapetami a pod. S obľubou zalieza do elektrických zásuviek, kde ju najľahšie nájdeme. Žije i v kurínoch, holubníkoch a niekedy aj v hniezdach lastovičiek a vrabcov. Preto neslobodno ustajňovať hydinu a trpieť prítomnosť vtákov (hniezdenie zdivených holubov) v obývaných budovách. V domoch sa ploštice rozliezajú v lete cez okná po vonkajších stenách budov, po celý rok putujú cez vonkajšie chodby, šachty inžinierskych sietí, štrbiny okolo potrubia ústredného kúrenia a pod.

Uštipnutie spôsobuje u väčšiny ľudí vznik spočiatku bolestivých, neskoršie svrbiacich mierne vyvýšených pupeňov, často nepravidelného obrysu, s priemerom 1 – . Pupene sa nachádzajú hlavne na obnažených miestach tela nepokrytých bielizňou, na rukách, nohách a hlave, často i na chodidlách. Silnejšie pobodanie u citlivých ľudí sprevádza horúčka, opuchy a niekedy aj žihľavková vyrážka po celom tele. Poštípané miesta natierame alkoholom, mentolovým alebo eukalyptovým liehom, 10 % čpavkom alebo chladivou masťou. Na opuchy prikladáme obklady s octanom hlinitým.

Pred ich zavlečením sa bránime dodržiavaním všeobecných zásad hygieny, čistotou v bytoch, kontrolou starých predmetov prinášaných do bytu na prítomnosť ploštíc. Pri podozrení na výskyt ploštíc musíme vyhľadať odborníka, ktorý naše podozrenie overí a v pozitívnom prípade určí vhodný postup ich hubenia. Pri zistení výskytu ploštíc vždy hrozí nebezpečenstvo ich rozšírenia do susedných bytov. Ak sa susedia, resp. bytový podnik bránia finančne nákladnému odhmyzovaciemu zákroku, treba sa obrátiť na komunálneho hygienika územne príslušného Štátneho zdravotného ústavu, aby nariadil potrebné asanačné opatrenia v postihnutom objekte podľa vyhlášky č. 585/2008 Z.z. (resp. staršie: nariadenia 337/2006 Z.z., ešte staršie: vyhlášky 79/1997 Z. z.), ako aj zákona č. 355/2007 Z. z. (resp. staršie: zákona č. 126/2006 Z. z., ešte staršie: zákona č. 272/1994 Z. z.).

## Iné projekty

Kategória:Plošticovité
Kategória:Parazity
Larry Flynt

**Larry Claxton Flynt, Jr.** (* 1. november 1942, Lakeville, Kentucky, USA – † 10. február 2021, Los Angeles, Kalifornia, USA) bol americký vydavateľ, šéf spoločnosti *Larry Flynt Publications* (LFP), ktorá vydáva viac ako dvadsať časopisov, vrátane slávneho *[[Hustler]]a* s ročným obratom asi 150 miliónov dolárov.

Absolvoval niekoľko súdnych sporov týkajúcich sa prvého dodatku k ústave USA o garancii základných slobôd, keďže obsah spomínaného pornografického časopisu „Hustler“ jeho odporcov veľmi poburoval.

## Životopis
Narodil sa v Magoffin County v Kentucky do chudobných pomerov. Matka sa rozviedla s otcom alkoholikom a keď mal desať rokov presťahoval sa s ňou do Indiany.

Ako pätnásťročný v roku 1958 narukoval do armády, neskôr prestúpil k námorníctvu, odkiaľ odišiel v roku 1964 a otvoril prvý striptízový klub v Daytone v Ohiu, ku ktorému pribudli ďalšie kluby. V roku 1974 vyšlo prvé číslo magazínu *Hustler*.

Bol päťkrát ženatý, najdlhšie so štvrtou manželkou Altheou od roku 1976 do roku 1987. Althea, chorá na AIDS, zomrela pravdepodobne na predávkovanie heroínom. Má päť detí.

Od roku 1978, kedy ho postrelil atentátnik, je ochrnutý od pása nadol. Joseph Paul Franklin, ktorý je vo výkone trestu za štyri vraždy, sa k svojmu činu prihlásil dobrovoľne po tom, ako bol v USA uvedený film Miloša Formana *[[Ľud verzus Larry Flint]].* Priznal sa, že impulzom k streľbe bola fotografia v časopise „Hustler“, na ktorej súložil beloch s černoškou (Franklin bol členom rasistického Kukluxklanu). Po doznaní požiadal o trest smrti.

Po Franklinovom útoku sa presťahoval s Altheou do Los Angeles, kde si v Bel Air kúpil honosné sídlo.

Najstaršia dcéra Tonya Flynt-Vega sa ho zriekla, stala sa z nej zarytá kresťanská bojovníčka proti pornografii a v roku 1998 ho vo svojej knihe *Hustled* obvinila, že ju ako dieťa zneužíval, čo Flynt poprel.

## Flyntove podniky
V roku 1970 otvoril s bratom Jimmym, ktorý je jeho celoživotný obchodný partner, osem striptízových klubov v mestách Columbus, Toledo, Akron a Cleveland v štáte Ohio.

## Referencie

## Iné projekty

## Externé odkazy
* Oficiálna stránka 

Kategória:Vydavatelia USA
Kategória:Ateisti USA
Kategória:Členovia Demokratickej strany USA
Kategória:Osobnosti z Kentucky
Zdravie

**Zdravie** je stav telesného, duševného a sociálneho blaha. Je to opak choroby, nielen jej neprítomnosť alebo poruchy funkcie. Zdravie je forma existencie organizmu, ktorá sa buď vylučuje s chorobou, alebo prechádza do choroby.

Svetová zdravotnícka organizácia definuje zdravie ako „stav kompletnej fyzickej, duševnej a sociálnej pohody a nielen ako stav neprítomnosti choroby a slabosti”. Napriek tomu, že to je užitočná a presná definícia, niekto to môže považovať za idealistické a nereálne. Podľa tejto definície SZO, 70 – 95 % populácie je nezdravých.

Zdravie je optimálny funkčný stav živého systému v totalite jeho aktívnych a reaktívnych životných prejavov. Toto optimum ako konkrétna totalita možných životných prejavov je rozdielne u jednotlivých druhov a v rámci druhov u populácií, pohlaví, indivíduí, resp. v jednotlivých štádiách individuálneho vývinu.

Podľa všetkého, čo bolo doteraz povedané, nie je zdravie trvalý a nepremenný stav. Ide o dynamický proces, ktorý vychádza zo sústavného vzájomného pôsobenia organizmu na prostredie a naopak, vedie k maximálnemu rozvoju daných možností organizmu a prostredia, je to schopnosť vyvážiť zmeny vonkajšieho prostredia. Zmierňuje stupnicu nárokov na prostredie. Pod nárokmi prostredia sa rozumejú extrémne, teplotné, tlakové a iné výkyvy vonkajšieho prostredia a zdravie je schopnosť organizmu adaptovať sa na toto vonkajšie prostredie. Na vonkajšie prostredie a interakciu organizmu s ním sa dívame z fyzikálneho, chemického, biologického a psychického aspektu, ktorý treba chápať v dimenziách objektivity a subjektivity, kvality a kvantity.

Pojem zdravia je základným pojmom všeobecnej biológie a medicíny.

## Význam zdravia pre jedinca a spoločnosť
Význam zdravia pre jedinca a spoločnosť je jasný. V zdravej spoločnosti sa môže vyvíjať zdravý jedinec a zdraví jedinci tvoria zdravú spoločnosť. Ľudská spoločnosť sa vyvíja a na to potrebuje čoraz viacej materiálnych hodnôt, ktoré si môže zadovážiť rozšírením reprodukcie spoločenskej výroby. Na toto rozšírenie produkcie potrebuje zabezpečiť reprodukciu osobného-subjektívneho činiteľa, čiže pracovnú silu a rozvíjať jej schopnosti, ako aj pasívneho činiteľa čiže výrobné prostriedky. Pre jedinca má tiež zdravie samozrejme obrovský význam, ktorý by sa mohol vyjadriť už uvedenou definíciou WHO o zdraví, ako aj vyššie uvedenými vzťahmi.

Zabezpečenie zdravia pre spoločnosť, ako bolo už uvedené, má veľký význam pre jedinca.
Na Slovensku bol na tento účel vydaný zákon č. 355/2007-Zbierka zákonov SR.

Zdraviu sa ľudia venovali aj v minulých storočiach. Napr. Katechyzmus o zdravi pro obecný lid a školskou mládež z r. 1795 sa venuje životospráve, hygiene a zdravotno-osvetovým témam.

## Iné projekty

## Zdroje

* http://www.zdravie24.sk  www.zdravie24.sk
* http://www.zdravie.sk www.zdravie.sk
* Katechyzmus o zdraví pro obecný lid a školskou mládež dostupný v digitálnej knižnici v elektronickej podobe.


Kategória:Medicína
Kategória:Biológia
John Dalton

**John Dalton** (* 6. september 1766, Eaglesfield, Spojené kráľovstvo – † 27. júl 1844, Manchester) bol anglický fyzik a chemik.

Svoje rozsiahle vedomosti získal ako samouk. Pôsobil ako učiteľ, súkromný učenec a sekretár, od roku 1817 predseda Manchester Literary and Philosophical Society.

Spočiatku sa venoval meteorológii, potom skúmal fyzikálne vlastnosti kvapalín a plynov.  V roku 1801 objavil tzv. Daltonov zákon a v tom istom roku aj chemickú teóriu atómu, podľa ktorej majú všetky atómy jedného prvku (na rozdiel od atómov iných prvkov) rovnakú „atómovú váhu“ (atómovú hmotnosť). Toto potvrdilo dovtedajšie pokusy ukazujúce, že pri zlučovaní úmerne narastá hmotnosť výslednej zlúčeniny. Tým sa stal zakladateľom modernej atomistiky. Tieto výsledky zverejnil v diele *„A new system of chemical philosophy“.* Vymyslel aj sústavu chemických značiek, ale presadila sa sústava od Berzelia.

## Iné projekty

## Literatúra
* Claus Bernet: John Dalton (1766-1844), in: Biographisches-bibliographisches Kirchenlexikon, 31, 2010, 309-332.

Kategória:Anglickí fyzici
Kategória:Anglickí chemici
Kategória:Členovia Kráľovskej spoločnosti
Kategória:Členovia American Academy of Arts and Sciences
Kategória:Členovia Bavorskej akadémie vied
Kategória:Členovia Francúzskej akadémie vied
Kategória:Členovia Pruskej akadémie vied
Kategória:Kvakerské osobnosti
Zniev (hrad)

**Zniev** (normovaný názov; iné názvy: **Znievsky hrad**; vo vrcholnom stredoveku: **Turiec**, **Turčiansky hrad**) je zrúcanina na vápencovom vrchu Zniev vo výške , teda takmer  nad mestečkom Kláštor pod Znievom. Hradný vrch tvorí severné zakončenie samostatného pohoria Žiar, nadväzujúceho na Lúčanskú časť Malej Fatry.

## Dejiny
V listine z roku 1243, ktorú vydal uhorský kráľ Belo IV., sa hrad uvádza ako *castrum Turus*. Vznikol však pravdepodobne predtým pri staršej osade, ktorá v roku 1113 patrila zoborským benediktínom. O jeho staviteľoch sa dozvedáme z listiny kráľa Bela IV. z roku 1253, v ktorej oceňuje zásluhy Ondreja, syna Ivankovho za to, že tu s veľkou námahou dal postaviť hrad.

Od polovice 13. storočia bol komitátnym hradom, a preto sa volal Turčianskym. Pred rokom 1266 sa osada pod hradom stala poddanským mestečkom. Pôvodný kráľovský hrad sa v roku 1320 stal majetkom prepošta. Pravdepodobne v tomto čase ho rozšírili o objekt situovaný východne, na nižšie položenej terase. V 14. storočí Turiec vyčlenili z veľkej Zvolenskej stolice a vznikla samostatná Turčianska stolica. Jej sídlom sa stal Sklabinský hrad.

Význam  hradu upadal a z tohto obdobia pochádza aj jeho nové pomenovanie, hrad Zniev. V roku 1530 tamojší hradný kapitán odovzdal objekt Kostkovi, ktorý bol v službách Jána Zápoľského. Keď neskôr kapitán kráľa Ferdinanda I. hrad dobýjal, ťažko ho poškodil. V nasledujúcich desaťročiach často menil majiteľov, ktorí postupne jednotlivé objekty opravovali. V roku 1605 hrad získali Bočkajovci, 1681 Tököliovci a 1705 Rákociovci. Posledná správa z roku 1713 nás informuje, že tu bol uschovaný archív. Po tomto roku hrad postupne upadal.

V rokoch 19621963 sa vykonal na hrade archeologický výskum (G. Balaša).

## Opis
Na najvyššom mieste vrchu Zniev stáli budovy horného hradu, ktoré postupne ustupovali smerom k dolnej budove, vzdialenej od horného hradu asi . Horný hrad chránila šijová priekopa a vežová stavba. Ďalej tu boli pravdepodobne hospodárske budovy a obytné budovy stráží. Dolná novšia budova bola pravdepodobne typu palácovej stavby, ale mala aj obranné prvky. Hrad bol vystavaný na ťažko dostupnom vrchu a bol klasickým stredovekým hradom.

## Súčasný stav
Z hradu dnes ostali veľmi poškodené základy budov a stavieb v hornom hrade. Poschodová budova, situovaná nižšie, je zo 14. storočia. Má zachované nárožné kamenné kvádre a na severe, smerom do priekopy, sú zvyšky smolného nosa. Z neskorších stavieb stojí len torzo malej vežičky, pristavanej ku gotickej pozdĺžnej budove na jej východnej strane. Z ostatných objektov sú viditeľné len nepatrné zvyšky murív prerastené vegetáciou. Horný hrad je odčítateľný v konfigurácii terénu.

## Referencie

## Iné projekty

## Externé odkazy
* Zamky.sk

Kategória:Hrady a zámky na Slovensku
Kategória:Turiec (región)
Kategória:Žiar (pohorie)
Kategória:Ruiny na Slovensku
Kategória:Kláštor pod Znievom
Kategória:Stavby v okrese Martin
Korbeľka

**Korbeľka** je prírodná rezervácia vo Veľkej Fatre v katastrálnom území obce Ľubochňa. Nachádza sa na severozápadnom svahu vrchu Vysoký grúň (). Bola vyhlásená v roku 1973 pre ochranu lesných porastov a striedania lesných spoločenstiev na vápencovom a dolomitovom podloží. Celková výmera chráneného územia je .

## Referencie

## Pozri aj
* tunel Korbeľka

Kategória:Prírodné rezervácie v Žilinskom kraji
Kategória:Veľká Fatra
Kategória:Chránené územia v okrese Ružomberok
Kategória:Ľubochňa
Verejná správa

**Verejná správa** je činnosť vykonávaná orgánmi štátnej správy, samosprávy a verejnoprávnymi inštitúciami pri zabezpečovaní verejných úloh. Jej hlavným cieľom je prevádzkovanie verejného blahobytu prostredníctvom posilnenia občianskej spoločnosti a sociálnej spravodlivosti.

## Modely verejnej správy

Na Slovensku existuje takzvaný paralelný model, v ktorom je štátna správa úplne oddelenou, samostatnou zložkou verejnej správy. V iných štátoch môže byť takzvaný integrovaný model verejnej správy, pri ktorom sú niektoré orgány verejnej správy súčasne orgánom štátnej správy aj orgánom samosprávy.

## Verejná správa na Slovensku

thumb|360px|Usporiadanie verejnej správy v SR

Verejná správa na Slovensku je organizovaná na troch úrovniach: štát – kraj – obec.
Slovenská republika je územnosprávne rozdelená na 8 krajov a 2 890 obcí. Krajská samospráva vznikla v rámci decentralizácie verejnej správy 1. januára 2002. 

### Rozdelenie

# Štátna správa
## Ústredná štátna správa – vláda, ministerstvá, ústredné orgány štátnej správy
## Miestna štátna správa – 72 okresných úradov (krajské úrady boli zrušené zákonom č. 254/2007 Z.z.; rovnako obvodné úrady zanikli z dôvodu reformy štátnej správy "ESO" v roku 2013)
# Samospráva
## Územná samospráva
### Miestna územná samospráva – obce a mestá
### Regionálna územná samospráva – vyššie územné celky, ktorými sú samosprávne kraje
## Záujmová samospráva – súdna samospráva, verejnoprávne korporácie v oblasti poisťovníctva, zdravotníctva, sociálnych vecí, životného prostredia, kultúry, školstva, telovýchovy atď.
## Špecializovaný druh - moderný druh samosprávy s verejnoprávnymi inštitúciami, ktoré patria do štruktúry verejnej správy (NBS, Matica slovenská, Sociálna poisťovňa, Zdravotné poisťovne...), zaraďujeme ich pod samosprávu a však vykonávajú úlohy, ktoré majú skôr charakter štátnej správy.

## Externé odkazy
* Verejný informačný portál - Občan.sk – projekt eEurope+, elektronizácia verejnej správy
* Štruktúra verejnej správy v SR na stránkach mesta Trenčín 
* Verejná správa SR (RTF)
* Krajské a obvodné úrady
Peter Bódy

**Peter Bódy** (* 27. jún 1955) je bývalým poslancom Národnej rady Slovenskej republiky a podpredsedom Slobodného fóra.

Peter Bódy bol zvolený za poslanca NR SR vo volebnom období 2002-2006 za SDKÚ ako nestraník. V priebehu volebného obdobia vstúpil do novozaloženej politickej strany Slobodné fórum a stal sa jej podpredsedom. Bol členom Výboru NR SR pre sociálne veci a bývanie.

Kategória:Narodenia v 1955
Kategória:Politici SF
Kategória:Poslanci NR SR (2002 – 2006)
Perlovec striebristopásavý

**Perlovec striebristopásavý** (*Argynnis paphia*) je motýľ z čeľade babôčkovité (*Nymphalidae*).

Argynnis paphia MHNT CUT 2013 3 24 PONT GERENDOINE Male Dorsal.jpg|♂ 
Argynnis paphia MHNT CUT 2013 3 24 PONT GERENDOINE Male Ventral.jpg|△ ♂ 
Argynnis paphia MHNT CUT 2013 3 24 Cabrerets 46 Female Dorsal.jpg|♀
Argynnis paphia MHNT CUT 2013 3 24 Cabrerets 46 Female Ventral.jpg|△ ♀

## Iné projekty

Kategória:Babôčkovité
Dagmara Bollová

PeadDr. **Dagmara Bollová**, tiež *Dagmar Bollová* (* 16. september 1942, Kopčany) bola poslankyňou Národnej rady Slovenskej republiky.

## Životopis
Roku 1967 vyštudovala Pedagogickú fakultu Univerzity Komenského, doktorát z pedagogiky získala na Filozofickej fakulte roku 1983. Pred rokom 1989 pracovala ako učiteľka, následne ako zástupkyňa riaditeľa a nakoniec ako riaditeľka SOU strojárskeho. 

Dagmara Bollová bola zvolená za poslankyňu NR SR vo volebnom období 2002 – 2006 za KSS. Bola členkou Výboru NR SR pre obranu a bezpečnosť, Osobitného kontrolného výboru NR SR na kontrolu činnosti Vojenského spravodajstva a Osobitného kontrolného výboru NR SR na kontrolu činnosti NBÚ. Ako jedna z mála poslancov používala počas svojho pôsobenia v parlamente oslovenie „súdruh“. V roku 2006 bola pozorovateľkou OBSE na voľbách v Bielorusku.

Kandidovala v prezidentských voľbách 2009 ako občianska kandidátka.

## Referencie

Kategória:Osobnosti z Kopčian
Kategória:Slovenské političky
Kategória:Slovenskí stredoškolskí pedagógovia
Kategória:Absolventi Pedagogickej fakulty Univerzity Komenského v Bratislave
Kategória:Absolventi Filozofickej fakulty Univerzity Komenského v Bratislave
Kategória:Politici KSS
Kategória:Poslanci NR SR (2002 – 2006)
Kategória:Kandidáti na prezidenta Slovenskej republiky (2009)
Beáta Brestenská

**Beáta Brestenská** (* 16. august 1955) je bývalá poslankyňa Národnej rady Slovenskej republiky.

Beáta Brestenská bola zvolená za poslankyňu NR SR vo volebnom období 2002-2006 za ANO. Bola členkou Výboru NR SR pre vzdelanie, vedu, šport a mládež, kultúru a médiá a Výboru NR SR pre hospodárstvo, privatizáciu a podnikanie, vedúcou Stálej delegácie NR SR do Parlamentného zhromaždenia Rady Európy a členkou Stálej delegácie NR SR do Zhromaždenia Západoeurópskej únie. 

Kategória:Narodenia v 1955
Kategória:Slovenské političky
Kategória:Politici ANO
Kategória:Poslanci NR SR (2002 – 2006)
Július Brocka

Ing. **Július Brocka** (* 1. január 1957, Modra) je slovenský stavebný inžinier a politik, bývalý poslanec Národnej rady Slovenskej republiky, podpredseda KDH a bývalý minister práce, sociálnych vecí a rodiny Slovenska. Vo voľbách do NR SR v marci 2012 kandidoval na 4. mieste kandidátky KDH.

## Profesionálna prax
* 1981: absolvoval štúdium v odbore statika stavebných konštrukcií na Stavebnej fakulte SVŠT v Bratislave
* 19811990: Stavoprojekt Trnava

## Stranícka kariéra
* 1990: člen Kresťanskodemokratického hnutia (KDH)
* 1996: člen predsedníctva KDH
* 1997: predseda krajskej rady KDH Trnavského kraja
* 1998: člen Slovenskej demokratickej koalície (SDK)
* 2000: podpredseda KDH pre ekonomiku

## Politická kariéra
* 19901992: poslanec Slovenskej národnej rady zvolený za KDH predseda poslaneckého klubu KDH
* 19921994: poslanec Národnej rady zvolený za KDH
* 1994: minister práce, sociálnych vecí a rodiny vo vláde Jozefa Moravčíka
* 19941998: poslanec Národnej rady za KDH, podpredseda Výboru pre financie a rozpočet
* 19982002: poslanec Národnej rady zvolený za SDK, podpredseda Výboru pre financie a rozpočet
* 20022006: poslanec Národnej rady za KDH, predseda výboru pre sociálne veci a bývanie, člen Stálej delegácie NR SR do Zhromaždenia Západoeurópskej únie
* 20062010: poslanec Národnej rady za KDH, člen Výboru NR SR pre nezlučiteľnosť funkcií a Výbor NR SR pre financie, rozpočet a menu
* 20102012: poslanec Národnej rady za KDH, predseda Výboru NR SR pre sociálne veci
*20122016: poslanec Národnej rady za KDH

## Referencie

Kategória:Osobnosti z Modry
Kategória:Slovenskí stavební inžinieri
Kategória:Politici KDH
Kategória:Politici SDK
Kategória:Poslanci SNR
Kategória:Poslanci NR SR (1992 – 1994)
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Poslanci NR SR (2010 – 2012)
Kategória:Poslanci NR SR (2012 – 2016)
Kategória:Ministri práce, sociálnych vecí a rodiny Slovenskej republiky
Kategória:Absolventi Stavebnej fakulty Slovenskej technickej univerzity v Bratislave
Jozef Buček

Mgr. **Jozef Buček** (* 6. mája 1960, Košice) je bývalý poslanec Národnej rady Slovenskej republiky za stranu SMER-SD. 

## Životopis
Jozef Buček absolvoval v roku 1984 Pedagogickú fakultu UPJŠ v Prešove. Do roku 1992 pracoval ako učiteľ a riaditeľ základnej školy. Od roku 1992 do 1994 bol obchodným riaditeľom *UPRAKO a.s.* Košice a od 1994 do 2002 generálnym riaditeľom *UNIKO a.s. Košice*.

Vo volebnom období 20022006 bol poslancom NR SR za stranu SMER (od roku 2005 SMER - sociálna demokracia). Za poslanca za stranu SMER-SD bol zvolený aj vo volebnom období 20062010 , ale od 20. júla 2006 sa vzdal mandátu a nastúpil do funkcie štátneho tajomníka Ministerstva vnútra SR.

Od 29. novembra 2006 sa stal splnomocnencom vlády pre zabezpečenie vstupu SR do Schengenského priestoru. Od 19. augusta 2009 bol splnomocnencom vlády pre integrovaný záchranný systém (IZS).

Vo voľbách v roku 2010 bol opätovne zvolený za poslanca za SMER-SD. Stal sa členom výboru NR SR pre obranu a bezpečnosť, osobitného kontrolného výboru NR SR na kontrolu činnosti SIS a vedúcim stálej delegácie NR SR v *Zhromaždení Západoeurópskej únie*.

Od roku 2016 do roku 2020 bol poslanec NR SR zvolený za stranu SMER-SD. Kandidoval na 50. mieste. Dostal 1 753 platných prednostných hlasov. Bol overovateľom výboru NR SR pre obranu a bezpečnosť a podpredsedom osobitného kontrolného výboru NR SR na kontrolu činnosti Vojenského spravodajstva. Do parlamentu sa dostal v apríli ako náhradník po odstúpení Jána Počiatka.

## Referencie

## Externé odkazy
* Osobná stránka Jozefa Bučeka 

Kategória:Narodenia v 1960
Kategória:Žijúci ľudia
Kategória:Osobnosti z Košíc
Kategória:Absolventi Univerzity Pavla Jozefa Šafárika
Kategória:Politici Smeru
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Poslanci NR SR (2010 – 2012)
Kategória:Štátni tajomníci Ministerstva vnútra Slovenskej republiky
Kategória:Poslanci NR SR (2012 – 2016)
Kategória:Poslanci NR SR (2016 – 2020)